
punct de haz, căci se simţea nevoia, fiind tensiune multă 
în piesă. Am încercat să dau fiecărui personaj un „de 
ce?”, să se vadă mai mult decât se spune. Când am lu- 
crat, le-am explicat mereu de ce personajul e aşa, ape- 
lând la un posibil trecut (de aceea am şi creat rolurile 
mamelor în care am jucat eu) şi astfel copiii au avut o 
motivaţie în plus pentru că au înţeles de ce trebuie să 
joace într-un anumit fel. 


Practic, i-ai ajutat să gândească rolul... 


Absolut. Au spus fiecare replică având în spate motivaţia 
clară a acelor cuvinte. Şi le-am mai spus că nu vor avea 


emoţii dacă vor gândi în logica personajului. 


Aşadar, este potenţial şi în generația pandemiei! Ai 
săpat şi ai găsit şi aici comori... 


Da! Dacă trăiam în condiţii normale, poate acesta ar fi 
fost al treilea spectacol al acestei generaţii. Dar şi aşa, 
mă bucur că am reuşit, Sf. Ardalion a rânduit şi va rân- 
dui toate. Dacă va ajuta Dumnezeu, vom merge la Iaşi şi 
poate şi în Italia, la românii de acolo. Sunt foarte bucu- 
roasă de tineri, de tot ce au făcut. 


Succes pe mai de parte cu ajutorul lui Dumnezeu! 


ŞTIRI 


+ Sâmbătă, 22 octombrie, a avut loc pelerinajul anual la fortăreaţa din Kufstein din munţii Tirolului, unde au 
pătimit Sfinţii Mărturisitori Ardeleni, între participanţi numărându-se şi PS Sofian Braşoveanul, Episcop vicar al 
Arhiepiscopiei Germaniei, Austriei şi Luxemburgului. S-a slujit Sf. Liturghie într-o biserică ortodoxă din zonă şi apoi 
s-a pornit în procesiune cu icoane şi steaguri, până la temniţa unde se pot vizita câteva celule. (sursa: basilica.ro) 


* În comunitatea românească din Micherechi, Ungaria, s-a desfăşurat în perioada 15-16 octombrie manifestarea 
„Zilele Ortodoxe”, cu binecuvântarea şi participarea Episcopului Siluan al Ungariei. Evenimentul a cuprins pro- 
gram pentru copii (poveşti şi pictură pe sticlă), conferinţe, concert de muzică psaltică şi mai ales Sf. Liturghie după 


care a ţinut un cuvânt pr. Constantin Necula. (sursa: basilica.ro) stic şi filocalic, cu o serie de lămuriri. (sursa: basi- 


lica.ro) 

nuă, perseverentă, notările în jurnalul întâmplărilor de zi cu zi în şcoală, prezentându- 
le publicului cititor arădean într-un al doilea volum „Drum 2.0 — jurnalul unui profesor 
de ţară”, o adevărată radiografie obiectivă, plină de dragoste, dar şi de durere, a realită- 
ţii sistemului educaţional din comunele şi satele românești. 


Anamaria Jitea 

Foaie ortodoxă pentru sufleţ 


leşirea din 
PLAFONAREA 
ZILNICĂ 


Arhid. Adrian Sorin Mihalache 


Omul contemporan a pierdut cu totul momentul de în- 
singurare pe care îl aveau strămoşii noştri ciobani, pes- 
cari, agricultori, pentru că este hiperconectat. Atunci 
când poate fi singur, televizorul, calculatorul, tele- 
fonul, internetul îi fură momentul de însingura- 
re, adică exact acea clipă în care el ar putea să devină 
lucid, să-şi cunoască condiţia, să vadă cum trece timpul, 
cum trec anii şi cum el nu progresează aşa cum şi-ar fi 
dorit atunci când era tânăr. 


Însingurarea este ceea ce noi pierdem astăzi, când rămâ- 
nem conectaţi la acest flux al lumii, care nu se opreşte în 
a turna în noi şi în gândurile noastre conţinuturi care 


adesea n-au nicio legătură cu ceea ce urmează să facem. 
De aceea, posturile Bisericii, cele de miercuri și vineri, 
cele de peste ani, reprezintă momente excelente 
pentru generaţia noastră, a celor conectaţi, să facem 
pauze de input, să vedem cât rezistăm fără niciun in- 
put senzorial sau informaţional din afară. Autenticitatea 
sau nivelul vieţii interioare, spirituale a cuiva se vede 
tocmai aici: cât rezistăm fără acest input. Ne-am putea 
testa, să vedem cum gestionăm însingurarea sau singură- 
tatea. Aici se vede omul spiritual din noi. 


Trebuie să înţelegem că, dincolo de vălul acesta al civili- 
zaţiei, care ne ţine de urât un timp, noi suntem totuşi la 
mâna lui Dumnezeu, aşa cum ştiau şi înțelegeau că sunt 


sf. Zosima al Siberiei (:24 octombrie 1833) 


Sf. Zosima, trăitor în pădurile Rusiei în secolele XVIII-XIX este unul dintre oa- 
menii prin care Dumnezeu a ales să trezească lumea tot mai mult căzută în mre- 
jele secularismului. Isihast desăvârşit, Sf. Zosima a lăsat mai multe cuvinte des- 
pre rugăciune şi mai ales despre ascultare, iar obştile de la Optina şi a Sf. Serghie 
de Radonej, principalele centre monastice ruseşti, vor copia şi preţui în mod deo- 
sebit scrierile sale. Deşi născut în familie de nobili, de mic a avut aplecare spre 
cele duhovniceşti. Când a putut să aleagă singur, a plecat la mănăstire, iar de aco- 
lo, întărit, în pădurile adânci ale Rusiei, care i-au fost casă zeci de ani. Spre sfârşi- 
tul vieţii, când a întemeiat o obşte de maici pentru fiicele sale duhovniceşti, va 
exclama, amintindu-și de anii de însingurare: O, pustie, pustie, iubita mea pustie! 


Maică iubitoare mi-ai fost... 

strămoşii noştri agricultori, ciobani, 
pescari. Însă inputurile de fiecare zi 
ne fac incapabili să extragem singuri 
înțelesurile spirituale din viaţa de 
fiecare zi. 


Totuşi, deşi asaltaţi de interconexiu- 
nile vieţii noastre, există nişte paşi 
minimali pe care trebuie să ne silim 
să-i facem pentru a ajunge la întâlni- 
rea cu Mântuitorul. Adesea moti- 
văm conectarea noastră zilnică 
la cele care nu au legătură cu viaţa 
interioară prin faptul că venim 
obosiţi după o zi agasantă de lucru 
şi nu mai suntem dispuşi să facem 
altceva decât să devenim pâlnii prin 
care se scurg în mintea noastră tot 
soiul de imagini şi informaţii. 


Să ne amintim de Sf. Ap. Petru, care 
pescuise toată noaptea, iar când şi-a 
tras barca la mal, evident era foarte 
obosit. Și totuşi, Mântuitorul îi cere 
ceva: „urcându-Se într-una din co- 
răbii, care era a lui Simon, l-a rugat 
s-o depărteze puţin de la uscat”. Ce 
face Sf. Petru, Simon pe atunci? EI 
nu se acoperă, nu se justifică prin 
această oboseală, nu îi spune Mântu- 
itorului că nu mai poate să-l ofere 
corabia, deşi ar fi avut temei şi pro- 
babil ar fi avut şi înţelegere de la 
Hristos, dacă I-ar fi spus: Doamne, 
sunt obosit după o noapte întreagă, 
caută-Ți altă corabie. 


Dar pentru că nu I-a spus aceasta lui 
Hristos, a însemnat schimbarea 
definitivă a traiectoriei sale, a 
vieţii sale. Oferirea corabiei ne trimi- 
te cu gândul la disponibilitatea noas- 
tră pentru a-L primi pe Dumnezeu în 
viaţa noastră atunci când suntem 
obosiţi de lucru, de activităţile noas- 
tre pe care lumea ni le pune în spate. 
Cât de disponibil pentru viaţa spiri- 
tuală mai este azi expertul, care are 
un nivel de cercetare foarte înalt şi 
care şi-a dovedit capacităţile sale 
cognitive în diverse profesii? Adesea, 
aceste titluri şi niveluri de expertiză 
ne creează o senzaţie de saţietate 
şi avem sentimentul că nu ne mai 
trebuie nimic, că am ajuns într-un 
loc în care ne-am realizat, iar spiritu- 
alitatea nu poate fi atractivă, pentru 
că nu mai are actualitate. 


Petru-Simon nu reacţionează aşa, ci 
Il primeşte pe Hristos în corabie, 
deşi este obosit. Şi nu doar că ÎI pri- 
meşte, ci [i şi ascultă cuvântul, pen- 
tru că după ce Hristos învaţă mulţi- 
mile, Petru Ii spune „Invăţătorule”, 
semn că l-a ascultat cuvintele. 
Aceasta este o disponibilitate foarte 
importantă a expertului, pe care psi- 
hologia o numeşte flexibilitate 
cognitivă: cât eşti de în stare să 


sari din albia preocupărilor şi 
profesiei tale şi să vezi ceea ce 
acestea nu-ţi dau voie, să înţelegi 
ceea ce este contrar a ceea ce ai învă- 
ţat deja, să poţi să te debarasezi de 
reperele culturale pe care le ai şi să 
înţelegi ceea ce este mai presus de 
breasla, datele culturale, ştiinţifice 
care te-au format. Această flexibilita- 
te ne permite progresul dincolo de 
limitele profesiei. 


RS 

Astăzi, lumea se umple de experţi, 
iar experţii, bucuroşi de ceea ce ştiu, 
uită adesea că expertiza plafo- 
nează şi că... 


+. oamenii ajung 
să nu ştie ce nu 
ştiu şi să nu înţe- 
leagă ce nu înţeleg 
şi să nu-şi doreas- 
că să înţeleagă ce- 
ea ce nu înţeleg... 


evitând să se mai lupte cu acele con- 
ţinuturi care par să le contrazică ex- 
pertiza. Astfel că, în primul rând, 
prin această atitudine, oamenii pierd 


spiritualitatea sau teologia creştină, 
care este un scandal pentru rațiune, 
dar care nu este iraţională, ci este 
meta-raţională. 


Aşadar, nu trebuie să ne scuzăm pe 
motivul oboselii, ca să scoatem din 
joc hrana spirituală, să nu mai citim 
nimic din Sf. Scriptură sau dintr-un 
Sfânt Părinte, pentru a ne hrăni su- 
fletul. În mod sigur, seara, când ne 
întoarcem din lume, suntem obosiţi. 
Angajatorul vrea să ne ia toată ener- 
gia, pentru că ne plăteşte şi nu ne va 
întreba niciodată dacă noi muncim, 
având sensul vieţii ori dacă suntem 
cu adevărat fericiţi în viaţa extrapro- 
fesională. 


Sf. Petru mai face un pas peste obo- 
seala pescuirii de toată noaptea. Du- 
pă ce îi dă corabia Mântuitorului şi 
după ce Li ascultă cuvântul, Îl mai 
ascultă şi în a face el ceva: a porni 
din nou pe mare să pescuiască. Şi 
atunci se întâmplă ceva minunat: are 
cea mai bună zi din toată viaţa lui de 
pescar, prinde atâta peşte cât nu a 
prins vreodată. Dar şi mai minunat 
este că în cea mai bună zi a carierei 
sale, Petru alege să părăsească aceas- 
tă meserie şi pleacă după Hristos, 
pentru că Dumnezeu îi dăruieşte 
mult mai mult decât i-a oferit 
profesia. Prin disponibilitatea pe 
care o arată în condiţiile grele ale 
vieţii de zi cu zi, Petru primeşte mai 
mult decât şi-ar fi imaginat, o înţe- 
lepciune mai presus de orice înţelep- 
ciune, înţelegere şi pricepere ome- 
nească. Primeşte puterea de a vedea 
în adâncimile lumii, înțelesurile as- 
cunse, care nu se văd de către un om 
nepregătit spiritual. 


Pentru cei care vor să treacă de nimi- 
curile înşelătoare şi lipsite de sens, 
oferite de lumea aceasta, mai nou 
prin mijloacele de interconexiune, 
este important să fie disponibili 
să-L primească zi de zi pe Dum- 
nezeu în viaţa lor, chiar dacă cred 
că L-au primit deja cândva, când au 
făcut pasul spre Biserică. Viaţa du- 
hovnicească este mai mult decât o 
profesie şi ea trebuie umplută de 
sens zi de zi. lar umplerea o face 
Dumnezeu în momentul în care vede 
măcar intenţia noastră de a trece 
peste grijile şi oboseala zilnică, do- 
rința noastră de a căuta mai mult 
decât se vede şi decât ştim. 

Ai avut emoţii? 


Foarte mari, mai ales la început. Mă 
gândeam: Aoleo! Acum începe! Da- 
că îmi uit replica, dacă nu îmi iese, 
dacă râd, ce mă fac??? 


E greu să te detaşezi de tine? 


Da. Ne-a spus şi Giorgiana, că cel 
mai greu e să te joci tu pe tine, pen- 
tru că rolul acesta s-a bazat mai 
mult pe personalitatea mea. 


Ai simţit că acest rol te-a ajutat? 


Da. De mult am vrut să încerc 
această experienţă. A fost multă 
oboseală. Săptămâna trecută, când 
a venit la repetiţii şi ne-a văzut, Tu- 
dor a zis că nu o să iasă nimic. Dar 
până la urmă ne-a zis că s-a văzut că 
am tras şi ne bucurăm că a ieşit bi- 
ne. 


NECTARIE 
Te-ai ştiut actor? 


Nu! A fost mult mai uşor la repetiţii, 
jucam liber. Dar când intri pe scenă, 
e cu totul diferit. Pe unii îi ajută da- 
că se uită la public, pe alţii, nu. Dar 
dacă reuşeşti să treci de primele 
emoții, apoi merge mai uşor. 


IONUȚ 
În câte piese ai jucat? 


Nu mai ştiu. Joc de la 9 ani, deci de 
8 ani. Cam în fiecare an a fost câte o 
scenetă sau piesă. Am debutat cu 
Dl. Goe. 

Mai ai emoții? 


Am până intru. Apoi dispar. 


Vrei să faci ceva serios cu actoria? 


Nu ştiu, deocamdată e doar un hob- 
by. O să vedem ce va fi în viitor. 


ȘTEFAN 
Eşti nou în teatru? 


Da, e prima dată. Giorgiana m-a 
îmbiat să joc. 


A fost o surpriză pentru noi toți, 
care te vedem mai retras. 


Da! A fost bine, sincer, mi-a plăcut 
tot. Chiar dacă a fost mai greu la 
repetiţii, uneori nu ştiam bine rolul. 
Eram îngrijoraţi cu toţii că nu o să 
ne iasă. Insă la ultimele repetiţii am 
tras tare. 


Ai avut emoţii când ai urcat pe sce- 
nă? 


Chiar la început, dar apoi mi-a pă- 
rut ca o simplă repetiţie şi totul a 
curs. Cred că a fost cea mai tare ex- 
perienţă a mea de până acum. 


TUDOR (regizor tehnic, responsa- 
bil cu partea de organizare şi finan- 
ciară) 


Ce are aparte generaţia aceasta de 
ardalioni? 


Cred că faptul că am reuşit să-i în- 
chegăm dinainte, prin ieşirile pe 
care le-am făcut, prin întâlniri. As- 
tfel s-a sudat relaţia dintre ei şi am 
putut lucra şi noi mai uşor. 


Majoritatea nu-şi cunoşteau aceas- 
tă latură artistică... 


Da, aici a contat foarte mult Giorgi- 
ana, care şi-a arătat talentul, dând 
rolurile potrivite fiecăruia. Eu m-am 
bucurat foarte mult de ei, sunt foar- 
te talentaţi, nu că sunt ai noştri şi ne 
ocupăm noi de ei, dar au jucat bine. 


GIORGIANA (regizor și actriţă) 


Spune-ne ceva despre ardalionii de 
azi. 


Este o trupă foarte bună. Regizorul 
trebuie să gândească bine treaba, să 
facă o distribuţie în aşa fel încât 
fiecare actor să joace pe tipologia 
lui. M-am silit să fac aşa, însă au 
fost şi surprize, de exemplu Claudia 
nu a jucat un rol pe firea ei. Cu toate 
acestea, a ieşit din ea şi a creat un 
personaj foarte frumos. Aveam ne- 
voie de o actriţă care să poată fi leje- 
ră, exuberantă, să cuprindă sala, să 
aibă energia necesară. 


Dar mă bucur pentru fiecare rol în 
parte. Mai ales fetele au avut roluri 
grele, cu momentele lor de criză şi şi 
-au făcut bine treaba. Am şi încercat 
să accentuez nişte aspecte la fiecare 
personaj, iar fetele şi-au jucat bine 
rolurile. Maria a avut de dus cel mai 
lung rol, căci ea nu a ieşit deloc de 
pe scenă. Însă avantajul e că firea ei 
se potriveşte cu personajul, astfel că 
a fost autentică. 


Și pe băieţi i-ai capacitat, chiar 
dacă au avut roluri mai mici. 


Da, deşi în text nu era decât un rol 
masculin. Atunci am creat persona- 
je, pentru că ei şi-au dorit să joace. 


Cum ai reuşit să îi aduni la repeti- 
ţii, să lucreze ore în şir, zi de zi? 
Puteau alege să stea cu telefonul în 
mână în timpul acela... 


Dacă le dai ceva să fie pe sentimen- 
tul lor, să rezoneze cu firea lor, să 
fie ceva din viaţa lor, comic sau dra- 
matic, îi câştigi. Aceasta s-a întâm- 
plat în primul rând cu fetele. Iar pe 
băieţi i-am câştigat cu scena comică 
pe care am adăugat-o pentru ei. Şi a 
fost bine că am creat acest contra- 

Interviul săptămânii 


„Aşteptarea” 


unei noi generații 


Joi seara ne-au bucurat văzân- 
du-i cum joacă, ne-au făcut să 
trăim alături de personaje, să 
râdem, poate și să ne ștergem 
câte o lacrimă. Sunt tinerii noii 
generaţi de actori din Trupa de 
teatru „Ardalion” (după sfântul 
măscărici şi mucenicit pentru 
Hristos). Iată-i cu câteva cuvin- 
te rostite „la cald”, chiar după 
spectacolul „Așteptarea”. 


CAROLINA 


Simţi că ţi-a schimbat cumva viaţa 
faptul că ai început să joci teatru? 


Da, foarte mult! M-a făcut să gân- 
desc şi altfel, să pot să fiu şi alte per- 
soane, să mă eliberez de frici, să vor- 
besc în public. La început credeam 
că nu o să mă descurc, căosămă 
blochez, că o să uit anumite scene. 
Dar încet-încet mi-am dat drumul şi 
a fost firesc... 


VASILE 


Te-ai gândit vreodată că o să 
ajungi pe scenă? Cum a fost? 


Datorită lui Giorgi s-a întâmplat 
aceasta. Pot spune că a fost multă 


pregătire. Am avut şi 
emoţii, dar am încer- 
cat să le controlez. 


MARIA 


A câta piesă este în 
care joci? 


A doua, iar dacă se 
pune şi postul de aju- 
tor de regizor, a treia. 


Acum a fost cu totul altceva? 


A fost un rol pe care l-am simţit că 
trebuie să dau din mine, să exprim şi 
să rup o parte din mine. 


Cum te ajută teatrul în viaţa de zi 
cu zi? 


Având în vedere că vreau să devin 
învăţătoare, teatrul mă ajută foarte 
mult să mă exprim în public, să trec 
peste emoţiile pe care le am şi să văd 
lumea cu alţi ochi. 


ALEXIA 


Ce a însemnat piesa aceasta ca pre- 
gătire? 


Am început din vară, dar din sep- 
tembrie am tras mai tare. În fiecare 
zi am lucrat câteva ore. Nu a fost 
uşor, pentru că, să fiu sinceră, şi 
Giorgi se mai enervează, 
şi noi ne mai enervăm, 
dar dacă nu era mai se- 
veră, nu cred că ieşea 
nimic. 


Repetiţiile au însemnat 
şi altceva decât greu? 


Sigur, am râs, am glu- 
mit... Mă bucur că există 


Giorgi şi că am putut intra şi eu în 
piesă. 


CLAUDIA 


Nu ne aşteptam, a fost o revelaţie 
interpretarea ta din seara aceasta. 
Poate şi pentru tine? 


Mi-am dat seama că îmi place foarte 
mult actoria pentru că pot fi eu, doar 
că oamenii cred că este doar un per- 
sonaj. Este ca şi cum aş fi apărată de 
propriul personaj. M-am regăsit 
foarte mult, a fost ca o deschidere 
pentru mine. 


A fost greu să ajungi aici? 


La repetiţii mi-a fost foarte greu, 
pentru că dura mult, iar eu eram 
obosită după şcoală. Erau dăţi când 
ajungeam acasă către miezul nopții. 
Dar, dincolo de oboseală, noi sun- 
tem o gaşcă de prieteni şi, prin repe- 
tiţii şi spectacol, ne-am apropiat 
foarte mult unul de altul, iar aceasta 
mi-a dat mai multă voinţă să repet, 
să învăţ, şi mai multă dragoste pen- 
tru ceilalți. 


MĂDĂLINA 


Este primul tău rol? 


Da. 

sfinţi din vremurile de pe urmă 


Maica /osima 


- mult ajutătoare celor necăjiţi - 


Evdokia Yakovlevna Sukhanova s- 
a născut în Rusia, pe 1 martie anul 
1820, într-o familie de ţărani. Încă 
din primii ani, a iubit rugăciunea şi 
slujbele Bisericii. În tinereţe, ea 
avusese deja în vedere sensul vieţii, 
iar dorinţa de a se dedica lui Dum- 
nezeu a crescut în sufletul ei. 


Părinţii săi erau oameni profund 
religioşi, dar au văzut diferit viaţa 
fiicei lor, iar tatăl ei a obligat-o să se 
căsătorească. A avut un fiu din 
această căsnicie. Soţul Evdokiei a 
murit în război, iar mai târziu, 
printr-un incident absurd, şi-a 
pierdut şi singurul fiu, după ce 
acesta se căsătorise (văduva lui de- 
venind, ulterior, însoţitoarea de 
chilie a Sfintei Zosima şi nu a pără- 
sit-o niciodată, până la moartea ei). 


Văzând voia lui Dumnezeu în 
aceasta, la scurt timp după pierde- 
rea familiei sale, Evdokia a intrat în 
Mănăstirea Sfântul Acoperământ al 


Maicii Domnului - Ennatsky 
(în apropierea Munţilor Urali), 
Domnul rânduind-o să devină 
câţiva ani mai târziu ultima 
stareță a mănăstirii. Avea 72 
de ani. A fost apoi tunsă mona- 
hie, primind numele Eunice. 
Viaţa ei duhovnicească era as- 
cunsă de privirile din afară. A 
făcut mai multe călătorii pe jos 
la Ierusalim. Ultima dintre ele 
a fost în 1912, când avea 92 de 
ani! În chip deosebit a impre- 
sionat-o acolo coborârea Lu- 
minii Sfinte din Sâmbăta Ma- 
re. 


În anul 1919 Maica Evniky a 
primit Marea Schimă cu nu- 
mele de Zosima, iar de atunci a 
dormit într-un sicriu de chipa- 
ros, pe care l-a adus de la Ieru- 
salim. Potrivit amintirilor con- 
temporanilor săi, exact în ace- 
laşi sicriu au şi scos-o din mă- 
năstire, când bolşevicii au în- 
chis lăcaşul, în 1923. 


După închiderea mănăstirii, 
Maica Zosima s-a aşezat la început 
într-un sat, ridicându-şi o colibă în 
curtea unei familii evlavioase. Cu 
toate acestea, din cauza persecuției 
din partea autorităţilor, ea a fost 
ulterior forţată să se mute în mod 
repetat, din loc în loc. Mulţi oa- 
meni veneau la cuvioasa pen- 
tru sfaturi duhovniceşti, iar ea 
nu a lăsat pe nimeni fără aju- 
tor şi rugăciune. „Voi sta cu tine 
pentru totdeauna, nu te voi părăsi 
niciodată”, spunea Maica Zosima, 
celor care veneau la ea pentru pro- 
bleme sau dureri. Mărturisindu-şi 
credința în Hristos prin viaţa ei, 
prin nevoinţe, rugăciuni şi mărturi- 
sire, sfânta a adăugat, păstrat şi 
întărit credinţa în sufletele celor 
care au cunoscut-o, cărora le-a 
transmis experienţa duhovnicească 
şi tradiţiile vieţii monahale. 


Schimonahia Zosima s-a mutat la 
Domnul în noaptea de 1 martie 
1935, la împlinirea a 115 ani de la 


naştere, în satul natal, fiind înmor- 
mântată în cimitirul satului. Ea a 
fost canonizată în anul 2006, moaş- 
tele fiindu-i mutate la draga ei mă- 
năstire din Ennatsky, acum aceasta 
fiind de monahi. 


Pe parcursul ultimilor ani, au fost 
consemnate mai multe minuni le- 
gate de această sfântă. Monahii de 
la Ennatsky au obiceiul de a duce 
racla cu moaştele ei prin ţară, pen- 
tru diferitele trebuinţe ale poporu- 
lui. Iată ce a povestit unul dintre ei: 


„Odată ne-am aflat la Orenburg, 
iar de raclă s-au apropiat două 
femei, mamă şi fiică. Fiica avea 28 
de ani şi fusese diagnosticată cu 
cancer la sân. Câteva zile, cât am 
stat cu moaştele în catedrala acelui 
oraş, cele două femei au fost nelip- 
site de lângă raclă. În noaptea di- 
naintea operaţiei, ele au rămas în 
rugăciune până dimineaţă. Apoi 
noi am plecat şi nu am mai ştiut 
nimic de ele. După câteva săptă- 
mâni ne-am întors în acel oraş, 
căci pe acolo aveam drumul şi am 
mai lăsat racla o zi în catedrală. 
Atunci a venit la noi o femeie şi ne- 
am dat seama că este mama acelei 
bolnave de cancer. Cu ochii în la- 
crimi, bătrâna ne-a povestit că 
fata a mers la spital pentru opera- 
ție, iar la analize s-a constatat că 
nu mai avea nicio tumoare. Mama 
ei a adus câteva bijuterii, pe care 
le-a lăsat lângă moaştele Sfintei, 
drept mulțumire.” 


„Într-un an eram cu racla în oraşul 
Orsk şi a venit un tânăr de 25 de 
ani, foarte trist că pruncul lui abia 
născut nu putea respira. I-am zis 
să stea lângă Sfânta şi să se roage 
toată noaptea. Dimineaţă a mers 
la spital şi a aflat că fiul său nu 
mai avea nicio problemă respira- 
torie.” 


Să avem rugăciunile Sfintei! 


I.G. 


MaxiMina 37/2022 


sfantul Paisie 
Aghioritul 
ajută pe cei 
cuprinși de frică 


În 1987, un tânăr psalt din Edessa, 
Dimitris Gherokostas, se afla stăpâ- 
nit de duhul fobiei generalizate, de 
claustrofobie, de nesiguranţă, de du- 
hul fricii, cu grave crize de panică. 
Atunci duhovnicul său l-a sfătuit să-l 
viziteze pe părintele Paisie în Sfântul 
Munte, în speranţa că-l va ajuta. 


Era în iunie, în amurg de seară, când 
a ajuns la curtea de la Panaguda. Uşa 
din sârmă împletită era încuiată însă, 
şi deasupra era agăţată o hârtie pe 
care scria: „Scrieţi-mi problemele 
voastre. Vă voi ajuta mult mai mult 
cu rugăciunea decât cu cuvintele”. 
Atunci Dimitris a luat o hârtie şi a 
scris doar atât: „Vreau să vă văd”. A 
aruncat-o în curte şi a pornit deznă- 
dăjduit spre poteca ce duce la Iviron. 
Nu se depărtase nici douăzeci de 
metri şi aude o voce uscăţivă în spa- 
tele său: 


— Ei, Dimitris, vino aici. Treci pe la 
uşa din spate să iei o bucată de ra- 
hat, că-ți place. 

Și s-a întors Dimitris la Panaguda, a 
luat binecuvântare şi aude următoa- 
rea întrebare: 

— Bine ai venit, Dimitris! Părintele 
Christos te-a trimis? 

Îndată l-au cuprins pe Dimitris gân- 
duri îndoielnice: „Nu cumva e vreun 
vrăjitor? De unde mă ştie pe mine şi 
pe duhovnicul meu?” 

Citindu-i părintele gândul îi zice: 

— Nu sunt vrăjitor, suflete binecu- 
vântat. De altfel, aici în Grădina 
Maicii Domnului vrăjitorii nu-şi au 
locul. 

— Mă iertați, a fost un gând viclean. 
— Noaptea asta vei dormi aici la 
Panaguda. 

— Nu, părinte, nu pot, mi-e frică! 
Mă cuprinde panica. 

— De ce ţi-e frică, binecuvântatule? 
Și unde vrei să mergi acum? Peste 


puțin timp se înnoptează. Mănăsti- 
rile s-au închis. Te vor mânca fiare- 
le. 

Vrând-nevrând, a intrat la Panaguda, 
s-a închinat în bisericuţă, apoi Sfân- 
tul l-a pus în chilia din partea stângă, 
cum intri, ca să se odihnească. Dar 
îndată ce a început să se însereze, au 
început să se audă voci puternice de 
la Panaguda, care ajungeau până 
departe în pădure. Pe Dimitris îl cu- 
prinseseră crizele de panică, sudoare 
rece, şi simţea cum nu mai poate, 
strigând spasmodic: „Mor, mor...”. A 
început imediat să spargă tot ce era 
în chilie. Nimic n-a rămas în picioa- 
re. A stricat patul de fier, a răsturnat 
rafturile, a spart chiar şi geamul în- 
sângerându-şi mâna, precum şi per- 
vazul şi grilajul de la fereastră, fă- 
când mare dezastru în chilie. 


În acel timp, Sfântul Paisie nu numai 
că nu s-a enervat că i-a spart chilia — 
de alifel se aştepta la aşa ceva -, ci 
stătea răbdător pe hol şi se ruga lui 
Hristos, alungând demonii urâtori de 
oameni: „Duh rătăcitor, duh viclean, 
ieşiţi...” 


La ivitul zorilor l-a cuprins pe Di- 
mitris un somn uşor şi s-a trezit pe la 
ora zece, pierzând astfel slujba de 
dimineaţă. Atunci a deschis amorțţit 
uşa şi-l vede pe Sfântul Paisie alături. 
Părintele vine imediat lângă el plin 
de linişte şi-l întreabă: 


— Ia să vedem, Dimitris, ce ne-a 
făcut michiduţă aici? 

Şi a intrat în chilia vraişte. Lui Di- 
mitris îi era foarte ruşine de 
dezastrul pe care-l făcuse, şi-i zice 
părintelui: 

— Mă iertați, părinte, blagosloviţi, 
ce vă datorez? 

— Ce să datorezi, binecuvântatule? 
— Păi e pagubă aici. Trebuie plătită. 
— Dimitris, pe aici nu trec banii, ci 


rugăciunile, i-a spus Sfântul Paisie, 
făcându-i semnul crucii pe creştet. 
Ai păţțit toate aceste lucruri 
pentru că nu te împărtăşeşti în 
fiecare duminică. De aceea ai 
fobii şi frici. De vreme ce posteşti, îţi 
duci lupta duhovnicească, te fereşti 
de păcate grele, eşti în biserică în 
fiecare zi şi-i cânți lui Dumnezeu, de 
ce te împărtăşeşti doar de trei ori pe 
an? Lite, acum te trimit la Maica 
Domnului de la Protaton şi să te îm- 
părtăşeşti acolo. 


Astfel Dimitris a mers liniştit şi uşu- 
rat, cu semnul la mâna dreaptă de la 
tăietura pe care şi-a făcut-o, spre 
biserica Protaton, şi află cu multă 
bucurie că la noapte va fi priveghere 
şi că se va împărtăşi. 


Acum Dimitris nu numai că şi-a de- 
păşit fricile şi incertitudinile, ci am 
spune că a ajuns mai departe, mer- 
gând neînfricat peste patruzeci de 
kilometri zilnic prin grădini, uneori 
şi în toiul nopţii, pe la bisericile din 
satele vecine ca să cânte sau să parti- 
cipe la cursuri de pictură. Altă dată, 
după ce era deja vindecat cu ajutorul 
rugăciunilor Sfântului Paisie, făcea 
în fiecare zi câte şaptezeci şi doi de 
kilometri, chiar şi pe întuneric, pen- 
tru sărindar la un fost coleg care mu- 
rise în accident de maşină. În a trei- 
zeci şi noua noapte l-a visat pe prie- 
tenul său. L-a întrebat pe Dimitris: 


— Ce să îţi dăruiesc, Dimitris, pen- 
tru tot ceea ce ai făcut pentru mine? 
— Ce să-i dăruim şi noi Domnului 
Iisus Hristos şi sfinților Săi, că în 
toată ziua ne urmăresc cu dragostea 
lor ca să ne facă orice bine în viaţă? 


Şi mila Ta mă va urma în toate 
zilele vieţii mele. (Psalmii 22, 6). 


MaxiMina 37/2022 


Sunt primele scrisori din temniță 
ale omului de cultură şi mărturisi- 
torului Mircea Vulcănescu. În în- 
chisoare va sta 6 ani, până în 28 
octombrie 1952, când i s-au sfârşit 
toate chinurile, plecând la Domnul. 
Frământări personale, gânduri, 
conştientizări... 


18 mai 1946 


Adorm îngrijorat de soarta alor mei 
de acasă. Azi am cheltuit ultimul 
ban. Dacă mi se întâmplă ceva, cu 
ce voi putea face față? Eu port răs- 
punderea lor. Am adus fetele-n lu- 
me: două fete ca două minuni... Ce 
minte talmudică se va fi îndârijit să 
întreţină învrăjbirea de-a lungul 
mai multor generaţii, persecutând şi 
copiii? Și totuşi, nu ştiu de ce, nu mi 
-e grijă pentru ei. O mână nevăzută 
stă parcă asupra lor şi îi veghează 
spunându-mi: „Priviţi crinii câm- 
pului!...”. 


Şi iar mă copleşeşte grija lor, care în 
ultimul timp, văzându-le cum slă- 
besc, atunci când leafa nu-mi ajun- 
gea să le hrănesc cum voiam, luase 
forme paroxistice. Am făcut bine că 
am cheltuit tot ce am ca să le hră- 
nesc în ultimul timp, îmi spun. Pre- 
simţeam parcă iminenţa unui timp 
când n-o voi mai putea face. Şi ia- 
răşi îmi spun: n-am făcut rău nimă- 
nui, ci tuturor numai bine. Nu se 
poate să nu-i ajute cineva şi pe ei! 


E bine că s-au deprins cu sărăcia. 
Bunăstarea în care i-am crescut pe 
copiii mei în primii ani, în care s-au 
complăcut desigur, le-a învăluit în 
caracterul aerian, diafan al vieţii. 
Faptul că suntem toţi „pasăre pe 
cracă”. Mă gândesc la spusa lui Nae 
Ionescu iar: „N-a trăit cu adevă- 
rat, măi băieţi, cel care n-a 
trăit din expediente, cel care n 
-a tremurat măcar o dată, 


SCTISOTI din 
inchisoare 


Mircea Vulcănescu 


neștiind ce va mânca a doua 
zi”! Desigur aşa e. 


20 mai 1946 


E o mare fericire şi poate cea 
mai neatacabilă putere în mi- 
zerie, aceea de a avea amintiri. 
Mă uit cât de mult ajută aceste 
amintiri fiecăruia din noi să-şi iasă 
din sine, să-şi depăşească starea de 
abatere de-o clipă şi să-şi reia firul 
vieţii obişnuite. Nu ne putem închi- 
pui cât e prezentul de ţesut, de pre- 
făcut, de schimbat de amintiri. In- 
florirea unei flori nu te-ar înduioşa 
dacă amintirea nu i-ar da înţeles, n- 
ar ţese în jurul ei o plasă de atitu- 
dini mai vechi, de sensuri, de sim- 
boluri, situând-o într-o anumită 
regiune a sensibilităţii, deja încerca- 
tă, care prin aceasta chiar îi dezvă- 
luie calitatea. 


22 mai 1946 


În faţă avem o curte lungă străjuită 
de case roşii, păzită de sentinele şi 
barată în fund cu căpriori des sârmă 
ghimpată, dincolo de care vedem 
agitându-se siluetele plăcute... Aco- 
lo începe „lumea de dincolo”, 
„oraşul” şi libertatea... 


24 mai 1946 


Primesc în fiecare zi aici, trei rân- 
duri de pachete, uneori chiar patru. 
AL treilea pachet îmi vine pe la trei 
de acasă. De două ori soru-mea mi- 
a trimis câte un cozonac, de două 
sau trei ori cacao cald în termos, o 
dată friptură de purcel... Mi-au adus 
şi Candide-ul lui Voltaire, pe care-l 
cerusem. O dată mi-a trimis şi luli- 
an un pachet cu pâine de casă, olte- 
nească, brânză albă şi 10.000 lei. 
Gestul lui m-a mişcat mult. Se- 
nţelege că n-aş fi putut mânca sin- 
gur toate aceste bunătăţi. Mai ales 


că şi ceilalți primesc multe bunătăţi 
şi le împart cu mine şi cu alţii. Am 
împărţit și deţinuţilor ceilalţi, 
mai puţin favorizați, pâinea albă, 
friptura, untul şi o parte din miere, 
brânza, costița afumată şi câte o 
căpşună de poftă. Le-a făcut acesto- 
ra care mănâncă mai ales mâncarea 
de la cazan, o plăcere nebună. 
Aveam impresia că dau de pomană 
de sufletul mamei. 


25 mai 1946 


E simplă şi duioasă atmosfera de la 
ruga de seară. În altarul improvi- 
zat în capătul coridorului din faţa 
uşii de intrare spre „vorbitor” se 
adună tăcuţi, unul câte unul, locui- 
torii închisorii. De-a valma. E singu- 
rul moment în care -— la fel cum se 
întâmplă lucrurile în Biserica noas- 
tră Ortodoxă - oamenii de tot 
natul, de toată starea şi de toa- 
te grijile, atât de deosebiți pes- 
te zi şi ca sentiment şi ca preo- 
cupări, se adună fără deosebi- 
re şi constituie o comunitate. 
Simţi printre ei pe unii mai senini; 
pe alții îi simţi mai grei de păcate. 
Unii care au avut nenorocul să aibă 
ceva pe cuget, vin şi se închină aici 
şi peste zi, singuratici, închişi în 
mutismul închinării lor. Dar seara, 
ei nu sunt singuri. Sufletul lor îl 
simţi deschis ca o floare către 
ceilalţi. Rugăciunea de seară e 
simplă. Începe cu Învierea lui Hris- 
tos... (suntem doar între Paşte şi 
Inălţare) şi sfârşeşte cu întreitul 
Hristos a înviat. E vorba de viforul 
patimilor în care am căzut, de mâlul 
adânc în care se zbate sufletul în 
deznădejde, de alinarea pe care o 
aşteaptă păcătosul de la Dumnezeu 
şi de liberarea şi iertarea pe care o 
cere cu toate că nu o merită... 


